KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**3. izredne seje Sveta Krajevne skupnosti Bukovica-Volčja Draga**, **ki je bila**

**v četrtek, 13. 2. 2020 v Kulturnem domu v Bukovici**

#### Prisotni člani Sveta KS: Irena Gregorič, Boštan Čečko, Srečko Špacapan, Dragan Zorn in Denis Plahuta. Dušan Nemec je bil prisoten na drugem delu seje.

Sejo je vodil Dragan Zorn, podpredsednik Sveta KS.

**Predlagan in potrjen je bil naslednji dnevni red :**

1. Razprava in glasovanje o zaupnici predsedniku Sveta KS
2. Pobude in vprašanja članov Sveta KS.

Ad) 1

**Razprava o dele predsednika in glasovanje o zaupnici predsedniku Sveta KS**

Dragan Zorn pove, da je bil malo presenečen nad predsednikovo pobudo za glasovanje o zaupnici… Predsednik ga je prosil, naj vodi sejo v predsednikovi odsotnosti, da bodo člani Sveta KS bolj svobodno povedali svoje mnenje o delu predsednika.

Dragan pove, da se vsi trudimo, da bi svoje delo najbolje opravili. To velja tudi za predsednika Dušana.V naši občini imamo KS, ki so pravne osebe (tako je bilo odločeno ob ustanovitvi občine), glede na to imamo svoje pristojnosti in to mora upoštevati tudi župan.

Boštjan Čečko pove, da ga predsednikova zahteva ni presenetila, vsaj v luči debate z županom… Očitno se z županom nekako ne razumeta, imata različen način delovanja…. Nekako ne najdeta stika. Meni, da morata župan in predsednik najti nek način komunikacije, pravila igre, da bi delo steklo… Dosti stvari se je naredilo v Bukovici v zadnjih letih, dosti pa je potrebno še narediti…

Srečko Špacapan izpostavi, da je župan dejal, da z Dušanom ne sodelujeta dobro (ne moreta sodelovati…)??? Njegova izkušnja (Špacapanova) je, do hoče župan nad vsem imeti nadzor in komando… Župan je sklical »sejo« sveta, čeprav nima te pristojnosti. Očita nam neporabljena sredstva, ki morajo biti porabljena namensko (glede na vir prihodka npr. najemnine na pokopališču).

V naši KS je bilo ogromno narejenega, lani res morda manj... Srečko še meni, da po njegovem vedenju ostali KS nista naredili nič več kot pri nas, ali pa še manj.

Denis Plahuta meni, da gre za spor med županom in Dušanom. Če bi se bolje razumela, bi morda stvari bolje tekle… KTŠ in KS nista isto, vsak subjekt ima svoje področje delovanja… Po njegovem mnenju je predsednik vsa leta delal dobro, je dober predsednik… spremeniti pa bo potrebno komunikacijo med županom in predsednikom.

Boštjan Čečko izpostavi, da sta KTŠ društvo in Svet KS zelo prepletena (isti ljudje)… dostikrat je KS organizator, KTŠ pa izvajalec programa…

Irena Gregorič poudari, da si predsednik vzame čas za pogovor z ljudmi, ne predstavlja si, da bi Dušan odstopil oziroma ne bil več predsednik. Kdo bi prevzel njegovo delo, ki ga ni malo? Med županom in predsednikom je dejansko nekaj isker… upam, da bomo speljali mandat do konca…

Dragan Zorn še enkrat poudari, da je problem komunikacija. Dušan je temperamenten, župan pa hoče stvari peljati po svoje…Dobro bi bilo, da bi oba nekoliko popustila, v dobro medsebojnega sodelovanja.

Sledi glasovanje o zaupnici. Svet se je z dvigom rok odločil za javno glasovanje.

**Nato je soglasno (5 x ZA) sprejel sklep:**

**Predsedniku Sveta KS Nemec Dušanu izrekamo zaupnico za nadaljnje delo.**

Sledilo je še nekaj splošnega pogovora o delovanju celotne ekipe ter zbiranju informacij glede potreb krajanov…

Ob 20.05 se je ostalim pridružil predsednik Dušan Nemec. Zahvalil se je za zaupnico. Izpostavil je nekatera županova dejanja, ki go motijo (nezakonit sklic seje, želja po odvzemu lastnih sredstev… županovo poudarjanje aktivnosti ostalih dveh KS….). Navsezadnje je naša KS s sredstvi, ki jih imamo izvedla vse načrtovano.

Ad) 2

**Vprašanja in pobude članov Sveta KS ter informacije**

Pri tej točki ni bilo razprave.

Zapisnik napisal Predsednik Sveta KS

Stanko Šemrl Dušan Nemec